Arthur L. Welsh

Arthur L. «Al» Welsh (født 14. august 1881, død 11. juni 1912) var en russisk-født amerikansk flypioner som var den første flyinstruktøren for brødrene Wright. Han omkom i et flyhavari i 1912.

 Tidlig liv 
Han ble født som Laibel Welcher den 14. august 1881 i Kyiv i Ukraina, som da var en del av det russiske imperiet.Some sources list his birth as 1875 Han var et av seks barn til Abraham og Dvora Welcher. I 1890 emigrerte familien til Philadelphia. De snakket ikke engelsk. Han gikk på både offentlig og privat hebraisk skole der. Hans far døde da han var 13 år gammel og han ble sendt til Washington, D.C. for å bo hos slektninger kort tid etter at hans mor giftet seg på nytt. Han var en topp student, var best i matematikk og mekanikk, og var god til å svømme.

Han endret sitt etternavn til «Welsh» da han sluttet seg til den amerikanske marinen som 20-åring og forventet større suksess i Marinen med et navn som ikke hørtes «for jødisk ut». Han fikk hederlig dimittering etter en tjeneste som varte i fire år. Han fikk tyfoidfeber en måned etter at han ble utskrevet og tilbrakte fire måneder på et sykehus for å gjenvinne helsen.

 Flyger 
Etter sin restituering flyttet Welsh tilbake til Washington, D. C. og fikk arbeid som bokholder i det lokale gasselskapet. Welsh skrev brev til brødrene Wright etter å ha sett deres demonstrasjon av fly i Virginia, men fikk ikke tilbud om jobb i selskapet. Han reiste til Dayton i Ohio, overbevist om at han kunne gjøre et positivt inntrykk ved å møte opp personlig. Brødrene ga ham en jobb i Wright-selskapets nye utstillingsdivisjon, selv om han ikke hadde den erfaringen de var ute etter.

Han begynte sin orientering i Wright-selskapet i Dayton, og reiste til selskapets vinterkvarter, beliggende i Montgomery i Alabama der han viste sterke evner som pilot med Orville som instruktør. Han ble kalt tilbake til Dayton og bedt om å hjelpe til med å etablere selskapets flyskole på Huffman Prærie. Han arbeidet der som instruktør og testpilot sammen med pionerene Frank Trenholm Coffyn og Ralph Johnstone. Blant hans elever var Hap Arnold som senere skulle bli en fem-stjerners general, som ledet United States Army Air Corps under andre verdenskrig. Han satte flere rekorder for tid og høyde, og vant i flere flykonkurranser.

En av hans elever, George William Beatty, fløy sin første solo 23. juli 1911, og som samme dag fløy som passasjer med Welsh og satte en ny amerikansk høyderekord på 1 860 fot, en av Welsh' mange rekorder.

 Død 
Welsh omkom i et havari 11. juni 1912 mens han fløy med Leighton Wilson Hazelhurst Jr. på United States Army Aviation School i College Park i Maryland med et Wright Modell C som nylig hadde blitt kjøpt inn til Aeronautical Divisjon for USA Signal Corps.Launius, Roger D.; and Bednarek, Janet Rose Daly.  United States Army Signal Corps hadde gjennomført en serie på ti aksepttester på flyet, og Welsh og Hazelhurst skulle ta Modell C på en klatretest, den nest siste i serien som var forlangt av Hæren. Kort tid etter takeoff styrtet flyet under en svingmanøvre og falt 10 meter og traff bakken, begge ombord omkom. De hadde begge blitt kastet ut fra sine seter. Welsh fikk kraniebrudd og Hazelhurst brakk nakken. New York Times beskrev Welsh som «en av de mest vågale profesjonelle flygere i Amerika» og hans flygende partner Hazelhurst var blant de «mest lovende av de yngre flygere i hæren».

 Ulykkessaken 
Et undersøkelseskommisjon ble oppnevnt av USAs krigsminister Lewis Henry Stimson, som konkluderte med at Welsh var skyldig i ulykken, etter å ha steget til 150 meter med flyet for så å stupe i en 45-graders vinkel for å få fart til å klatre på nytt, men han hadde stupt for tidlig. Kommisjonens rapport ble publisert 29. juni 1912 i Scientific American. I 2003 ble en fetter av Welsh intervjuet. Han hevdet at familien mente at testene ble gjennomført for raskt, og at Welsh var dømt til å mislykkes ved å frakte både for mye drivstoff og en passasjer, noe som gjorde at flyet ikke ville være i stand til å gjennomføre de planlagte manøvrere med den vekten om bord.

Tidligere elev, George William Beatty, som hadde etablert sin egen flyskole på Long Island, etterfulgte Welsh som regjeringens test pilot på College Park-anlegget.Igoe, Kate. 

 Personlig 
Welshs begravelse ble holdt 13. juni i Adas Israels Congregation i Washington, D.C., den gang en ortodoks jødisk synagoge, ledet av menighetens hazzán, Joseph Glushak. Begravelsen ble fulgt av Orville Wright og hans søster Katharine, som hadde reist fra Dayton, og som fortsatt var i sorg etter sin bror Wilbur, som hadde omkommet mindre enn to uker tidligere. Welsh ble begravet på Adas Israel Cemetery i Douglass-området i Washington, D.C.Thum, Robert. 

Welsh etterlot seg sin kone Annie som døde i 1926, og sin to år gamle datter Ailene. Hun levde til sine 90 år, bosatte seg i England og tok navnet Abigail og beholdt etternavnet Welsh. Hun fortalte i 2003 sine erindringer om varme og vennlighet av medlemmer av det hun kalte «Wright Sirkel» og hvordan hun hadde krabbet rundt bena til Hap Arnold som liten da han besøkte familiens hjem. Hun uttrykte sin beklagelse at «jeg skulle ønske jeg hadde kjent min far. Jeg har hørt så mange gode historier om ham.»

I sin bok i 1949 Global Mission, krediterer Hap Arnold Welsh med å ha «lært meg alt det han visste, eller rettere sagt, han hadde lært meg alt han kunne lære. Han visste mye mer.»

Welsh vokste opp i samme Washington D.C.-området, sørvest, som en annen russisk immigrant, Asa Yoelson. Asa vokste opp og forandret sitt navn til Al Jolson og ble en legendarisk sanger. Det er ikke registrert om de to noen gang møttes.

 Referanser 

Kategori:Personer fra Washington, D.C.
Kategori:Personer fra Philadelphia
Kategori:Flyvere omkommet i luftfartsulykker i USA